అమోల్ పాలేకర్

అమోల్ పాలేకర్  (జ.24 నవంబర్ 1944) హిందీ సినిమా నటుడు,  దర్శకుడు. హిందీ, మరాఠీ సినిమా నిర్మాత.

జీవిత విశేషాలు
పాలేకర్ ముంబాయిలోని సర్ జెజె స్కూల్ ఆఫ్ ఆర్ట్స్‌లో లలిత కళలను అభ్యసించాడు. అతను చిత్రకారుడిగా తన కళాత్మక వృత్తిని ప్రారంభించాడు.  చిత్ర కళాకారునిగా ఏడు చిత్రకళా ప్రదర్శనలు, గ్రూపు ప్రదర్శనలు చేపట్టాడు. నాటక ప్రదర్శనలలో చురుకుగా పాల్గొనే పాలేకర్ మరాఠీ, హిందీలలో 1967 వరకూ అనేక ప్రదర్శనలను రూపొందించి నిర్మాతగా, దర్శకుడిగావ్యవహరించాడు. అనేక ప్రదర్శనలలో పాల్గొన్నాడు.  దీని ద్వారా గుర్తింపు పొంది తద్వారా హిందీ చిత్రపరిశ్రమకు ఆహ్వానించబడ్డాడు. నటుడిగా 1970 దశకంలో హిందీ చిత్రరంగంలో గుర్తింపు పొందాడు. అతడి ద్వారా అనేక మంచి చిత్రాలు వచ్చాయి. హిందీ, మరాఠీ, మలయాళం, కన్నడ, బెంగాలీ తదితర భాషా సినిమా రంగాలలో  ఆయన నటించాడు. సినీ జీవితంలో ఒక ఫిస్మ్‌పేర్ పురస్కారంతో పాటుగా ఆరు రాష్ట్ర పురస్కారాలను ఉత్తమ నటుడిగా అందుకొన్నాడు.

ఇక దర్శకుడిగా ఆయన అనేక సున్నిత కథాంశాలను తెరక్కెక్కించాడు. భారతీయ సాహిత్యం నుండి అనేక కథలను, మహిళా ప్రాధాన్యత కలిగిన సినిమాలను అతను తెరకెక్కించాడు, మరాఠీ, హిందీ చిత్రాలతోపాటుగా బుల్లితెర (టెలివిజన్) దారావాహికలను కూడా అతను  అందించాడు. అతనికి గుర్తింపు తెచ్చినవాటిలో  కొన్ని కాచ్చిదూప్, మృగనయని, నఖాబ్, ఫూల్ ఖునా, కృష్ణ కాళి.

నాటకరంగ  జీవితం
పాలేకర్ మొదట సత్యదేవ్ దూబే  ఎక్స్‌పెరిమెంతల్ థియేటర్  ద్వారా మరాఠీ నాటకరంగంలో పనిచేసాడు.  తరువాత అనికేత్ అనే సంస్థను 1972లో స్వంతంగా నిర్మించాడు.

సినిమా ప్రయాణం
పాలేకర్ తన ప్రస్థానన్ని సత్యదేవ్ దూబే మరాఠీ చిత్రం షంతాత కోర్ట్ చలూ అహే  ద్వారా 1971లో ప్రవేశించాడు.
 1974 లో బాసు చటర్జీ యొక్క రజనీ గంధ  చిత్రంలో నటించాడు. ఈ తక్కువ ఖర్చుతో నిర్మిచిన సినిమా ఆశ్చర్యంగా పెద్ద విజయం సాధించింది. తరువాత హౄషీకేష్ ముఖర్జీ  దర్శకత్వంలో వచ్చిన చోటీసీబాత్  ఇంకా పెద్ద విజయం సాధించిపెట్టింది. తరువాత గోల్‌మాల్, నరం గరం సినిమాల ద్వారా పేరు పొందాడు. గోల్‌మాల్ ద్వారా ఫిల్ంపేర్ పురస్కారాలను పొందాడు.
 తన సినిమాల ద్వారా అప్పటి వరకూ ఉన్న హీరో  ఇమేజిని మార్చి, సినిమాల్లో హీరో అంటే మన పక్కింటి అబ్బాయిలా సాదా సీదాగానే ఉండాలి అనే ఒరవడిని సృష్టించాడు.
 1979 లో 16 సంవత్సరాల శ్రీదేవితో కలసి సోల్వా సావన్  అనే హిందీ సినిమాలో అంగవైకల్యం కల మానసిక వికలాంగుడిగా నటించాడు. ఇది శ్రీదేవి మొట్టమొదటి హిందీ సినిమా. అమోల్ పాత్రను తమిళంలో కమల్‌హాసన్ నటించాడు.
1982 లో (ఒలంగాల్) అనే మళాయాళం సినిమాలో రవి అనే పాత్రలో నటించాడు.
 పాలేకర్ మరాఠీ సినిమా ఆక్రిత్ ద్వారా దర్శకుడిగా మారారు. తరువాత సినిమా తోడాసా రూమాని హో జాయెనాతో తన దర్శకత్వ ప్రతిభను ప్రదర్శించి మంచి విజయం అందుకొన్నాడు. ఈ సినిమా మానవ జీవితంలో ప్రవర్తన అనే దాని ఆధారంగా రూపొందించాడు,https://kanikahanda.wordpress.com/2012/09/18/thoda-sa-roomani-ho-jaaye-movie-review/ ఇక మరో సినిమా పహేలి ఆస్కార్ 2006 ఉత్తమ ప్రాంతీయేతర సినిమాగా ఎన్నిక చేసారు. అయితే చివరి రౌండ్‌లో వెనుదిరిగింది.

వ్యక్తిగత జీవిత విశేషాలు
అమోల్ బొంబాయిలో జన్మించారు. తల్లిదండ్రులు కమలాకర్, సుహాసిని మద్య దిగువ తరగతికి చెందినవారు. అమోల్‌కు నీలం, రేఖ, ఉన్నతి అనే ముగ్గురు అక్కచెళ్ళెళ్ళు. అతడి తండ్రి జనరల్ పోస్టాఫీస్‌లో పనిచేస్తుండేవాడు. తల్లి ప్రైవేట్ కంపెనీలో పనిచేస్తుండేది.  అమోల్ సినిమాల్లో నటునిగా కావడానికి ముందు  బ్యాంక్ ఆఫ్ ఇండియాలో పనిచేస్తుండేవాడు. అప్పడే కొన్ని సేవా కార్యక్రమాలలో పాల్గొంటూ ఉండేవాడు. అతడి భార్య రచయిత్రి సంధ్య గోఖలే. మొదటి భార్యతో విడాకుల అనంతరం ఈమెను వివాహం చేసుకొన్నాడు. .

ఇతర విశేషాలు
 టెక్ ఏయిడ్స్ వారు రూపొందించిన అనిమేటెడ్ సాప్ట్‌వేర్ కోసం గాత్రం ఇచ్చారు. ఇది నాన్ ప్రాఫిట్ ఆర్గనైజేషన్.

సినీ ప్రస్థానంలో కొన్ని

నటుడిగా

సంవత్సరం చిత్రం పాత్ర గమనికలు1969బాజీరావ్ చా బేటా మరాఠీ సినిమా1971శంతత! కోర్ట్ చాలూ ఆహె మరాఠీ సినిమా1974రజనీగంథ సంజయ్1974జీవనజ్యోతి (1975 సినిమా)సంజయ్తెలుగు సినిమా1975చోటీసీబాత్అరుణ్ ప్రదీప్1976చిట్‌చోర్ వినోద్1976గరోండా సుదీప్1977భూమికకేశవ్ దాల్వి1977అగర్ ఇఫ్ అనిల్ అగర్వాల్1977టాక్షీ టాక్షీ దేవ్1977టచ్ మేరే రాణీమరాఠీ సినిమా1977కన్నేశ్వర్ రామ కన్నడ  1978దామాద్1978సఫేద్ జూట్ అమోల్ రాము పాలేకర్ 1979బాతే బాతే మే టోనీ బర్గాంజా 1979గోల్ మాల్ రాం ప్రసాద్, లక్ష్మణ్ ప్రసాద్ఫిలింపేర్ అవార్డ్ 1979దో లడ్కే దోనే కడ్కే హరి1979మేరే బీవీకి షాదీభగవంత్ కుమార్1979సోల్వా సావన్  1979బిన్ బాప్ కా బేటా  1979మదర్ 1979 సినిమామరాఠీ1979జీనా యహాఃదినేష్1980ఆంచల్ కిషన్ లాల్1980అప్‌నే పరాయాచంద్రనాథ్1981నరం గరం రామేశ్వర్ ప్రసాద్1981సమీరా 1981అక్రిత్ముక్తారావ్బంగాలీ సినిమా1981కళంకిణి బంగాలీ సినిమా1981అగ్నిపరీక్షఅలోక్ చౌదరి1981చెహరా పె చెహారాపీటర్1981ప్లాట్ నెంబర్ 5 1982 జీవన్ ధార  ఆనంద్1982ఒలంగల్ రవిమలయాళం1982రాం నగరి1982స్పందన్1982శ్రీమాన్ శ్రీమతి మదు గుప్తా1983రంగ్ బిరంగి అజయ్ శర్మ1983ఆశ్రయ్ 1983ప్యాసి ఆంకేన్ 1983చెనా అచేనాబంగాలీ సినిమా1984తరంగ్రాహుల్1984ఆద్మీ ఔర్ ఔరత్ తపన్TV సినిమా1984ప్రార్థన1984శృంగార మాస కన్నడ సినిమా1985ఖామోష్అమోల్ పాలేకర్1985జూతికమల్ నాథ్1985అంకాహీదేవికానందన్ 1985అబాషేషేబంగాలీ సినిమా1986బాత్ బన్ జాయేయశ్వంత్ రావ్1987మిస్టర్ ఎక్స్అమర్ఇతర కళాకారులచే డబ్బింగ్1994తీస్రా కౌన్?సి.కె.కదన్2001అక్స్ మినిష్టర్2009సమంతర్ కేశవ్మరాఠీ సినిమా

దర్శకుడిగా
 ఆకరియత్   -1981
 ఆంకే - 1985
 తొడాసా రూమని హోజాయెన  – 1990
 బంగర్వాడి  – 1995
 దాయరాల్  – 1996
 అహంత్ 
 కైరీ  – 2001
 దయాస్ పర్వా 
 పహేలి – 2005
 క్వెస్ట్ – 2006 
 డుంకటా (2007)
 సామంతర్ – 2009 షర్మిలా టాగోర్)
 అండ్ ఒంస్ ఎగైన్ – 2010
 దూసర్  2011

 ఇతర ప్రాంతీయ భాషలలో చలనచిత్రాలు 

 మదర్ (బెంగాలీ ) 
 కళంకిని  (బెంగాలీ) 
 చెన, అచెన (బెంగాలీ )  
 కన్నేశ్వర రామ (కన్నడ) 
 పేపర్ బోట్స్ (కన్నడ , ఆంగ్లం ) 
 ఓలంగై (మలయాళం )

టీవీ రంగంలో
 కచ్చీ ధూప్ – 1987
 నాకాబ్ – 1988
 పావూల్కున – 1993
 మృగ్నయనె  – 1991
 కరీనా కరీనా  – 2004
 ఆ బలి ముఝే మార్  - 1987
 ఏక్ న్యాల్ ఉమ్మీద్ - రోషిని – 2015

రియాలిటీ టెలివిజన్ కార్యక్రమాలు
 కాలకర్జ్

పురస్కారాలు

 అవార్డ్  సినిమా  పాత్ర  సంవత్సరం  స్థితి ఫిల్ం ఫేర్ అవార్డ్ఉత్తమనటుడుగా ఫిలింఫేర్ అవార్డ్  చోటీసీ బాత్   అరుణ్ ప్రదీప్  1977   గోల్‌మాల్  రాం ప్రసాద్ దశరథ్ ప్రసాద్ శర్మ  1980  

మూలాలు

బాహ్య లంకెలు
http://www.sakshi.com/news/family/indian-cinema-is-only-bollywood-188477


వర్గం:1944 జననాలు
వర్గం:జీవిస్తున్న ప్రజలు
Palekar,Amol
Palekar,Amol
వర్గం:భారతీయ నాస్తికులు
వర్గం:హిందీ సినిమా దర్శకులు
వర్గం:మరాఠీ సినిమా నటులు
వర్గం:మరాఠీ సినిమా దర్శకులు
Palekar,Amol
Palekar,Amol
వర్గం:ముంబై వ్యక్తులు
వర్గం:ఈ వారం వ్యాసాలు